Suntaži (stacija)

Suntaži bija dzelzceļa stacija dzelzceļa līnijā Rīga Preču—Ērgļi starp Kastrānes un Sidgundas pieturām. Tā atradās Ogres novada Suntažu pagastā blakus Suntažiem. Pirms līnijas slēgšanas Suntaži bija vienīgā stacija posmā no Sauriešiem līdz Ērgļiem, kurā varēja izmainīties vilcieni.

 Vēsture 
Suntažu stacija tika atklāta 1935. gadā, līdz ar dzelzceļa līnijas Rīga—Ērgļi posma līdz Suntažiem atklāšanu.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 176. lpp. Stacijas ēkas foto  Divstāvu stacijas mūra ēku, kura celta 1937. gadā, projektējis Jānis Šarlovs (1875—1940). Stacijas ēka gājusi bojā kara laikā, nav saglabājies arī 1939. gadā celtais ūdenstornis. Pēc kara uzbūvēta jauna, mazāka stacijas ēka, kas saglabājusies līdz mūsdienām. Stacijā bija 3 sliežu ceļiStacijas shēma , bet īsi pirms slēgšanas un sliežu demontāžas bija divi. Stacijas Ērgļu virziena sliežu izvērsumu šķērsoja autoceļš P4 Rīga—Ērgļi. Stacija tika slēgta un sliedes nojauktas 2009. gadā. Laika gaitā stacijas stāvoklis būtiski pasliktinājās tās nepienācīgās uzturēšanas dēļ, pazaudējot lielāko daļu tās oriģinālās interjera arhitektūras. 2020. gada vasarā AS Latvijas dzelzceļš to pārdeva izsolē par €7044
Mūsdienās stacijas ēka ir atjaunota un pārkrāsota krāsojumā, kāds bija pirmskara stacijas ēkai. Kopš 2023. gada tajā darbojas viesnīca.

 Attēlu galerija  

 Ārējās saites 
 Suntažu stacijas fotogrāfijas

 Atsauces 

Kategorija:Suntažu pagasts
Kategorija:Ogres novads
Kategorija:Suntaži
Kategorija:Bijušās dzelzceļa stacijas Latvijā